**Koncepcia nadobúdania zbierkových predmetov Vlastivedného múzea v Hlohovci**

**(akvizičná politika VMH)**

Nadobúdanie nových zbierkových predmetov sa riadi **zásadami tzv. akvizičnej** **politiky múzeí.**

**Vlastivedné múzeum v Hlohovci** je príspevková organizácia **v zriaďovateľskej pôsobnosti Trnavského samosprávneho kraja,** založená v roku 1959.Je to regionálne múzeum vlastivednéhotypu. Zbierkotvornou oblasťou múzea je územie **okresov Hlohovec, Trnava, Piešťany, Galanta, Nitra a Topoľčany.**

Múzeum nadobúda predmety nasledovných vedných odborov:

* **archeológia** – praveká a stredoveká archeológia zberného regiónu
* **botanika** – flóra Dolného Považia a pohorí Považský Inovec, Malé Karpaty

 a Nitrianskej Pahorkatiny

* **etnografia** – so zameraním na ľudový odev regiónu
* **geológia**
* **staršia a novšia história** – zbierky s dôrazom na život aristokratických rodín v regióne Hlohovca a na zámku v Hlohovci
* **výtvarné umenie**
* **zoológia** – fauna regiónu s dôrazom na entomológiu a zbierku bezstavovcov.

O prijatí predmetu do zbierkového fondu múzea rozhoduje **štatutárny zástupca múzea**. Pri rozhodovaní mu pomáha poradný orgán **Komisia pre tvorbu zbierok**. Tvoria ju zástupcovia z radov odborných pracovníkov múzea v súčinnosti s externými konzultantmi daného odboru.

Pri posudzovaní predmetov sa Komisia riadi nasledovnými kritériami:

1. originálnosť predmetu
2. výpovedná hodnota predmetu
3. súvis s profiláciou múzea
4. súvis s vedecko-výskumnou činnosťou pracovníkov múzea
5. súvis s lokálnou i celoslovenskou históriou (predmet dokumentuje nejakú osobu alebo udalosť)

Vlastivedné múzeum v Hlohovci sa riadi aktuálnymi legislatívnymi predpismi v oblasti kultúry, platnými v Slovenskej republike, a Etickým kódexom múzeí ICOM.

Pre akvizičnú politiku múzea sú z uvedených právnych dokumentov relevantné najmä nasledovné zásady:

* múzeum nesmie nadobúdať zbierkové predmety, pri ktorých je zjavné podozrenie, že boli získané nezákonnou, nevedeckou alebo zámerne deštrukčnou činnosťou alebo poškodením historických pamiatok, archeologických alebo geologických nálezísk
* múzeum nesmie nadobúdať zbierkové predmety, ktorých nadobudnutie znamená porušenie práv vlastníka alebo nájomníka pozemku alebo príslušných miestnych, či vládnych úradov
* múzeum nesmie nadobúdať priamo či nepriamo biologický a geologický materiál,

ktorý sa zbieral, predával alebo prepravoval v rozpore s platnými predpismi a dohodami o ochrane života v prírode

- dary, dedičstvo a pôžičky sa môžu prijať len vtedy, ak sú v súlade s profiláciou

a špecializáciou múzea

* ponuky, ktoré sú priamo spojené so špecifickými podmienkami následného uloženia

alebo vystavenia predmetov, treba odmietnuť, ak navrhované podmienky nie sú v súlade s dlhodobými záujmami múzea

* zbierkové predmety zo zbierkového fondu sa môžu zapožičať len na vedecké, výskumné, výstavné a vzdelávacie účely
* zbierkové predmety sa nesmú požičiavať súkromným osobám na súkromné účely

v Hlohovci dňa 30.11. 2015

 Mgr. Jozef Urminský

 riaditeľ Vlastivedného múzea v Hlohovci